Վիրջինիա Բոլտեն

Վիրջինիա Բոլտեն (, ), գերմանական ծագմամբ անարխո-ֆեմինիստ, սինդիկալիստ, հռետոր։ Ի սկզբանե ապրել է Արգենտինայում, 1902 թվականին արտաքսվել է Ուրուգվայ։

Կենսագրություն 
Վիրջինիա Բոլտենը ծնվել է Արգենտինայի Սան Լուիս քաղաքում, գերմանացի գաղթականի ընտանիքում։ Մանկությունն անցել է Արգենտինայի Սան Խուան նահանգում։ Եղել է կոշկակար, աշխատել է շաքարի գործարանում։ Կոշկակար աշխատելու տարիներին հանդիպել է Կոշկակարների միության կազմակերպիչ Խուան Մարկեսին և ամուսնացել նրա հետ։ Անարխիստական շրջանակներում ընդգրկվել է Պիետրո Գորիի հետ ծանոթությունից հետո։ Ֆեմինիստական, անարխիստական, բանվորական շարժումներում ծավալած գործունեության համար 1902 թվականին արտաքսվել է Ուրուգվայ։

La Voz de la Mujer

Բոլտենը պատասխանատու է եղել «La Voz de la Mujer» () թերթի հրատարակման համար, որը Ռոսարիոյում տպագրվել է 9 անգամ 1896 թվականի հունվարի 8-ից մինչև 1897 թվականի հունվարի 1-ը։ Նմանատիպ թերթ նույն անվանումով հրատարակվել է նաև Մոնտեվիդեոյում, ինչը խոսում է այն մասին, որ այն հիմնադրել և խմբագրել է Բոլտենը իր արտաքսումից հետո։

La Nueva Senda
Ուրուգվայում Բոլտենը շարունակել է իր ակտիվ գործունեությունը, հրատարակել է «La Nueva Senda» () թերթը 1909 թվականից 1910 թվականը։

Այլ հրատարակումներ 
Բոլտենը հրատարակել է բազմաթիվ հոդվածներ անարխիստ-կոմունիստական ամսագրերում և թերթերում, որոնցից առավել ուշագրավ են «La Protesta» («Բողոք») և «La Protesta Humana» («Մարդկային բողոք»)։

Հիշատակ 
Բուենոս Այրեսի Պուերտո Մադերո շրջանի զբոսայգիներից մեկը կոչվել է Բոլտենի պատվին։

Ֆիլմ 
2007 թվականին Արգենտինայի Սան Լուիս նահանգը հովանավորել է Վիրջինիա Բոլտենի հիշատակին նվիրված ֆիլմի նկարահանումը։ Ֆիլմը պատմում է Բոլտենի կյանքի, նրա անարխո-ֆեմինիստական և սոցիալական գործունեության, «La Voz de la Mujer» թերթի տպագրության մասին։ Ֆիլմն անվանվել է «Ոչ աստված, ոչ ղեկավար, ոչ ամուսին» ()։ Ֆիլմի անվանումը վերցվել է La Voz de la Mujer թերթի կարգախոսից։ Բոլտենի դերակատարն է Ջուլիետա Դիասը, ռեժիսորը՝ Լաուրա Նանյան(Laura Mañá, Ni Dios Ni Patrón Ni Marido (Un grupo de mujeres hace oír su voz...), 90 minutes, 2010, Առցանց դիտում)։

Մատենագիտություն 
 Nicolas Balutet, Paloma Otaola, Delphine Tempère, Contrabandista entre mundos fronterizos, Éditions Publibook, 2010.
 Maxine Molyneux, Mouvements féministes en Amérique latine, Cátedra, Madrid, 2003, extraits en ligne.
 Joël Delhom, La voix solitaire de la femme anarchiste argentine à la fin du XIXe siècle, colloque international Les représentations des relations amoureuses et des sexualités dans les Amériques, HCTI, Université de Bretagne-Sud, avril 2011
 La Voz de la Mujer. Periódico comunista-anárquico, préface de Maxime Molineux, Buenos Aires, Editorial de la Universidad Nacional de Quilmes, 2002, (ISBN 987-9173-08-2).

Ծանոթագրություններ 

Արգենտինացի ֆեմինիստներ
Արգենտինացի հասարակական գործիչներ
Արգենտինացի լրագրողներ
Արգենտինացի իրավապաշտպաններ